钦定古今图书集成/明伦汇编/官常典/第646卷 > 王涣 任峻 > 刘矩
## 钦定古今图书集成/明伦汇编/官常典/第646卷 > 王涣 任峻 > 刘矩

按《后汉书循吏传》：“矩字叔方，沛国萧人也。举孝廉，迁
雍丘令，以礼让化之，其无孝义者，皆感悟自革。民有
争讼，矩常引之于前，提耳训告，以为忿恚可忍，县官
不可入，使归更寻思。讼者感之，辄各罢去。其有路得
遗者，皆推寻其主。在县四年，以母忧去官。”